

MÄÄRUS EELNÕU

|  |  |
| --- | --- |
| Kiiu | 23. oktoober 2024 nr xx |

**Kuusalu valla ühisveevärgi- ja kanalisatsiooni**

**ning sademevee ärajuhtimise arendamise kava**

**aastateks 2024-2036 kinnitamine – I lugemine**

Määrus kehtestatakse kohaliku omavalitsuse korralduse seaduse §6 lõike 1, § 22 lõike 1 punktidest 7 ja 37, § 37 lõikest 2, 3 ja 4, ühisveevärgi ja –kanalisatsiooni seaduse § 13 lõike 3, valla põhimääruse § 85 punkti 3 ning Kuusalu Vallavolikogu 04.04.2014 määruse nr 10 „Arengukavade algatamise, koostamise, muutmise ja avalikustamise kord“ alusel.

**§ 1.** Kinnitada Kuusalu valla ühisveevärgi- ja kanalisatsiooni arendamise kava aastateks 2024-2036 vastavalt lisale.

**§ 2.** Kuusalu Vallavolikogu 08.04.2021 määrus nr 5 „Kuusalu valla ühisveevärgi ja -kanalisatsiooni arendamise kava 2020–2032 kinnitamine“ tunnistatakse kehtetuks.

**§ 3.** Määrus jõustub kolmandal päeval pärast Riigi Teatajas avaldamist.

|  |
| --- |
| (allkirjastatud digitaalselt) |
| Ulve Märtson |
| volikogu esimees |

Seletuskiri Kuusalu Vallavolikogu määrusele „Kuusalu valla ühisveevärgi- ja kanalisatsiooni ning sademevee ärajuhtimise arendamise kava aastateks 2024-2036 kinnitamine“

Vastavalt Kuusalu Vallavolikogu 28.06.2023 määruse nr 20 „Arengukava ja eelarvestrateegia koostamise, menetlemise, vastuvõtmise ning avalikustamise kord“ § 4 lõikele 2 koostatakse valdkonna arengukava vähemalt neljaks eelarveaastaks, kui seaduses ei ole sätestatud pikemat perioodi. Kuusalu valla kehtiv ühisveevärgi- ja kanalisatsiooni arengukava (edaspidi ÜVK) eelarvelised vahendid on seotud aastatega 2020-2024. Sellest tulenevalt on vajalik aastaks 2025 võtta vastu uuendatud ning eelarvega kooskõlas ÜVK.

ÜVK koostamise protsessi alustati hanke väljakuulutamisega, mille jaoks andis loa Kuusalu Vallavalitsus oma 02.11.2023 korraldusega nr 442. Hankele laekusid tähtaegselt s.o. 15.01.2024, pakkumused AS Infragate Eesti (registrikood 10845129) ja OÜ Keskkonnaprojekt (registrikood 10769210) poolt. Hanke pakkumuste hindamise kriteeriumiks oli madalam maksumus. Hindamise tulemusena osutus edukaks pakkujaks AS Infragate Eesti. Hanke tulemus kinnitati Kuusalu Vallavalitsuse 18.01.2024 korraldusega nr 14.

Kuusalu Vallavalitsus 21.12.2023 korraldusega nr 512 algatas ja moodustas komisjoni ÜVK koostamiseks.

2024 aastal toimusid ÜVK, Kuusalu Vallavalitsuse ametnike ning Kuusalu Soojuse esindajaga töökoosolekud, kus arutati ÜVK koostamise nüansse ning otsustati edasised tegevused. Töökoosolekud toimusid 07.02, 04.04 ja 17.06.

Kuusalu Vallavolikogu ehitus- ja keskkonnakomisjon arutas ÜVK valminud dokumenti 06.08.2024 toimunud istungil. Komisjon otsustas teha ettepanekuid ÜVK-le ning otsustas arutada teemat järgneval komisjoni istungil. Kuusalu Vallavolikogu eelarve- ja arengukomisjon tutvus 26.08.2024 toimunud istungil koostatud ÜVK dokumendiga ning võttis esitatud info teadmiseks.

02.09.2024 toimus koostatava ÜVK komisjoni istung. Istungile oli kutsutud ka pearaamatupidaja, kes andis hinnangu arengukava investeeringute teostatavusele. Komisjoni esitas omad ettepanekud kava täiendamiseks.

12.09.2024 olid parandused sisse viidud ning arengukava edastati Terviseametile ja Põllumajandus- ja Toiduametile kooskõlastamiseks. Kooskõlastuse peavad pädevad asutused andma 30 päeva jooksul

08.10.2024 arutas ÜVK täiendatud versiooni keskkonna- ja ehituskomisjonis. Komisjon otsustas saata ÜVK 23.10.2024 toimuvale Kuusalu Vallavolikogu istungile esimesele lugemisele.

14.10.2024 arutas ÜVK täiendatud versiooni eelarve- ja arengukomisjonis. Komisjon otsustas saata ÜVK 23.10.2024 toimuvale Kuusalu Vallavolikogu istungile esimesele lugemisele.

17.10.2024 tutvustati ÜVK-d Kuusalu Vallavalitsuse istungil. Kuusalu Vallavalitsus otsustas saata ÜVK 23.10.2024 toimuvale Kuusalu Vallavolikogu istungile esimeseks lugemiseks.

Seletuskirja koostas

Keskkonnaspetsialist Margus Kirss