

MÄÄRUS EELNÕU

|  |  |
| --- | --- |
| Kiiu | xx. oktoober 2024 nr xx |

**Kuusalu Vallavolikogu 24.01.2024**

**määruse nr 2 „Kuusalu valla**

**üldhariduskooli ja koolieelse lasteasutuse õpetaja**

**töötasu alammäära kinnitamine“**

**muutmine**

Määrus kehtestatakse kohaliku omavalitsuse korralduse seaduse § 6 lõike 2, Eesti Vabariigi haridusseaduse § 7 lõike 2 punkti 3 ning Vabariigi Valitsuse 21.12.2023 määruse nr 124 „Põhikooli ja gümnaasiumi õpetaja töötasu alammäär“ § 1 alusel.

**§ 1. Määruse muutmine**

Kuusalu Vallavolikogu 24.01.2024 määruse nr 2 „Kuusalu valla üldhariduskooli ja koolieelse lasteasutuse õpetaja töötasu alammäära kinnitamine“ paragrahvi 2 muudetakse ja sõnastatakse järgnevalt:

„Põhikooli ja gümnaasiumi õpetaja töötasu alammäär täistööajaga töötamise korral on 1820 eurot kuus.“

**§ 2. Määruse rakendamine**

(1) Määrust rakendatakse tagasiulatuvalt 1. jaanuarist 2024.

(2) Määrus jõustub kolmandal päeval peale Riigi Teatajas avaldamist.

|  |
| --- |
| (allkirjastatud digitaalselt) |
| Ulve Märtson |
| volikogu esimees |

**„Kuusalu Vallavolikogu 24.01.2024 määruse nr 2 „Kuusalu valla üldhariduskooli ja koolieelse lasteasutuse õpetaja töötasu alammäära kinnitamine“ muutmine “**

**eelnõu**

**seletuskiri**

**1. Sissejuhatus**

Määruse muutmisel lähtutakse riigipoolse põhikooli ja gümnaasiumi õpetaja palga alammäära muutusest. Põhikooli ja gümnaasiumi õpetaja töötasu alammäär muudeti Vabariigi Valitsuse 10.06.2024 määrusega nr 30 „Vabariigi Valitsuse 21. detsembri 2023. a määruse 124 „Põhikooli ja gümnaasiumi õpetaja töötasu alammäär“ muutmine“. Kui varasemalt oli põhikooli ja gümnaasiumi õpetaja töötasu alammäär täistööajaga töötamise korral 1803 eurot kuus, siis muudatuse järgselt on see 1820 eurot kuus. Nimetatud muudatus on Vabariigi Valitsuse 21.12.2023 määruse nr 124 „Põhikooli ja gümnaasiumi õpetaja töötasu alammäär“ §-i 1 sisse viidud.

Käesoleva määruse kehtestamise aluseks on kohaliku omavalitsuse korralduse seaduse § 6 lõige 2, Eesti Vabariigi haridusseaduse § 7 lõike 2 punkt 3 ningVabariigi Valitsuse 21.12.2023 määruse nr 124 „Põhikooli ja gümnaasiumi õpetaja töötasu alammäär“ § 1.

**2. Eelnõu sisu ja põhjendus**

Kuna riiklikul tasandil põhikooli ja gümnaasiumi õpetaja palga alammäära muudeti, tuleb vastavalt muuta ka Kuusalu Vallavolikogu 24.01.2024 määruse nr 2 „Kuusalu valla üldhariduskooli ja koolieelse lasteasutuse õpetaja töötasu alammäära kinnitamine“ paragrahvi 2. Kehtiva Kuusalu Vallavolikogu 24.01.2024 määruse nr 2 „Kuusalu valla üldhariduskooli ja koolieelse lasteasutuse õpetaja töötasu alammäära kinnitamine“ § 2 sätestab, et „Põhikooli ja gümnaasiumi õpetaja töötasu alammäär täistööajaga töötamise korral on 1803 eurot kuus.“. Muudatuse korral hakkab see alammäär olema 1820 eurot kuus.

**3. Mõju eelarvele**

Eelarvesse on lisatud 23 802 eurot, mis on tagatud riigi poolt.

**4. Määruse rakendamine**

Määrust rakendatakse tagasiulatuvalt 1. jaanuarist 2024. aastal.

Seletuskirja koostas

Anu Kirsman