

MÄÄRUS EELNÕU

|  |  |
| --- | --- |
| Kiiu | xx. oktoober 2024 nr xx |

**Kuusalu Vallavolikogu 06.10.2021**

**määruse nr 14 „Huvihariduse ja**

**-tegevuse projektitoetuse eraldamise**

**tingimused ja kord“ muutmine**

Määrus kehtestatakse kohaliku omavalitsuse korralduse seaduse § 22 lõike 1 punkti 5, noorsootöö seaduse § 151 ning noorsootöö seaduse § 152 alusel.

**§ 1. Määruse muutmine**

Kuusalu Vallavolikogu 06.10.2021 määruses nr 14 „Huvihariduse ja -tegevuse projektitoetuse eraldamise tingimused ja kord“ tehakse järgmised muudatused:

1) paragrahv 2 lõige 1 punkt 1 sõnastatakse järgnevalt:

„1) huviringide või muude juhendatud noorte vabaaja sisustamise tegevusteks kultuuri ja spordi harrastamisel“;

2) paragrahv 2 lõige 1 punkt 3 sõnastatakse järgnevalt:

„3) uuenduslike metoodikate kasutusele võtuks huvikooli õppe- või ainekavades ning huvihariduse- ja tegevuse kvaliteedi tõstmiseks või laiendamiseks“;

3) paragrahv 2 lõige 4 sõnastatakse järgnevalt:

„(4) üks taotleja võib esitada mitu taotlust, kui soovitakse ellu viia mitut tegevust, mis eeldavad erinevaid õppevahendeid ja tööjõukulu. Ühe taotluse maksumuse piirmäär on 5000 eurot.“

**§ 2. Määruse jõustumine**

Määrus jõustub kolmandal päeval peale Riigi Teatajas avaldamist.

|  |
| --- |
| (allkirjastatud digitaalselt) |
| Ulve Märtson |
| volikogu esimees |

**Kuusalu Vallavolikogu 06.10.2021 määruse nr 14 „Huvihariduse ja -tegevuse projektitoetuse eraldamise tingimused ja kord“ muutmine**

**eelnõu**

**seletuskiri**

**1. Sissejuhatus**

Määruse muutmise vajadus on selgunud projektitoetuste vooru tagasisidest ning riigipoolse toetuse vähenemisest. Ettepanekuid määruse muutmiseks on teinud projektitoetuste hindamiskomisjon ja noorsootöö koordinaator.

**2. Eelnõu sisu ja põhjendus**

1) Kehtiva määruse § 2 lg 1 p 1 kohaselt võib projektitoetust taotleda „uute huviringide või muude juhendatud noorte vabaaja sisustamise tegevuste loomiseks kultuuri ja spordi eesmärgil“. Muudatuse järgselt võib projektitoetust taotleda *huviringide või muude juhendatud noorte vabaaja sisustamise tegevusteks kultuuri ja spordi harrastamisel*. Sõnastus täpsustab võimaluse toetada olemasolevaid ja traditsioonilisi tegevusi.

2) Kehtiva määruse § 2 lg 1 p 3 kohaselt võib projektitoetust taotleda „uuenduslike metoodikate kasutusele võtuks huvikooli õppe- või ainekavades või olemasolevate tegevuste kvaliteedi tõstmiseks või laiendamiseks“. Muudatuse järgselt võib projektitoetust taotleda uuenduslike metoodikate kasutusele võtuks huvikooli õppe- või ainekavades ning huvihariduse*- ja tegevuse kvaliteedi tõstmiseks või laiendamiseks.* Sõnastuse muudatus laiendab uuenduslike metoodikate kasutusele võtmist ning erinevate tegevuste kvaliteedi tõstmist.

3) Kehtiva määruse § 2 lg 4 sätestab, et „Üks taotleja võib esitada mitu taotlust, kui soovitakse ellu viia mitut tegevust, mis eeldavad erinevaid õppevahendeid ja tööjõukulu.“. Muudatuse järgselt hakkab uus sõnastus olema järgmine: *Üks taotleja võib esitada mitu taotlust, kui soovitakse ellu viia mitut tegevust, mis eeldavad erinevaid õppevahendeid ja tööjõukulu. Ühe taotluse maksumuse piirmäär on 5000 eurot.* Taotluse piirmäär on kehtestatud seoses riigipoolse toetuse kogusumma vähenemisega.

**3. Mõju eelarvele**

Projektitoetuse eelarve kinnitatakse eelnevalt huvihariduse ja -tegevuse projektikavas ja selle suurus sõltub riigipoolse toetuse suurusest. 2024 aastal oli projektivooru esitatud 29 taotlust, millest ületas 5000 euro piiri 10 taotlust. Projektitoetuste eelarve oli 93 303 eurot. Ei toetatud 5 projekti ning ühte projekti toetati osaliselt.

**4. Määruse rakendamine**

Määrus jõustub kolmandal päeval peale Riigi Teatajas avaldamist.

Seletuskirja koostas

Anu Kirsman